**สำเนารายงานการประชุม**

**ประชุมสามัญ สมัยที่ ๔ ครั้งที่ ๑ ประจำปี ๒๕๖๔**

**ลงวันที่ ๒๘ เดือนธันวาคม ๒๕๖๔**

**ณ ห้องประชุมสภาเทศบาลตำบลอุ่มเม่า**

**เริ่มประชุมเวลา ๐๙.๓๐ น.**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายตุ** |
| ๑. | นายทิวากร ภูกิ่งเงิน | ประธานสภาเทศบาลตำบลอุ่มเม่า | ทิวากร ภูกิ่งเงิน |  |
| ๒. | นายเสถียร ภูหมั่นรู้ | รองประธานสภาเทศบาลตำบลอุ่มเม่า | เสถียร ภูหมั่นรู้ |  |
| ๓. | นางเพชรพรรณ พงษ์ซื่อ | สมาชิกสภาเทศบาลตำบลอุ่มเม่า | เพชรพรรณ พงษ์ซื่อ |  |
| ๔. | นางเดือนเพ็ญ ภูอวด | สมาชิกสภาเทศบาลตำบลอุ่มเม่า | เดือนเพ็ญ ภูอวด |  |
| ๕. | นายประดิษฐ์ ชูสีขวัญ | สมาชิกสภาเทศบาลตำบลอุ่มเม่า | ประดิษฐ์ ชูสีขวัญ |  |
| ๖. | นายปราณี ภูเนานิล | สมาชิกสภาเทศบาลตำบลอุ่มเม่า | ปราณี ภูเนานิล |  |
| ๗. | นายถาวร ภูมาสี | สมาชิกสภาเทศบาลตำบลอุ่มเม่า | ถาวร ภูมาสี |  |
| ๘. | นายอัศวิน ชนะศรี | สมาชิกสภาเทศบาลตำบลอุ่มเม่า | อัศวิน ชนะศรี |  |
| ๙. | นางสาวนาตยา ภูสมที | สมาชิกสภาเทศบาลตำบลอุ่มเม่า | นาตยา ภูสมที |  |
| ๑๐. | นางอัมพร ชัยยะ | สมาชิกสภาเทศบาลตำบลอุ่มเม่า | อัมพร ชัยยะ |  |
| ๑๑. | นางสาววาสนา ภูสมมาตย์ | สมาชิกสภาเทศบาลตำบลอุ่มเม่า | วาสนา ภูสมมาตย์ |  |
| ๑๒. | นางทานตะวัน สิงห์หาบุตร | เลขานุการสภาเทศบาลตำบลอุ่มเม่า | ทานตะวัน สิงห์หาบุตร |  |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **หมายเหตุ** |
| ๑. | นายทองสาย ภูสมตา | สมาชิกสภาเทศบาลตำบลอุ่มเม่า |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายสุวิทย์ ภูมิ่งศรี | นายกเทศมนตรีตำบลอุ่มเม่า | สุวิทย์ ภูมิ่งศรี |  |
| ๒. | นายจิรวัฒน์ ทุมมี | รองนายกเทศมนตรีตำบลอุ่มเม่า | จิรวัฒน์ ทุมมี |  |
| ๓. | นายอวยชัย ภูถอดใจ | รองนายกเทศมนตรีตำบลอุ่มเม่า | อวยชัย ภูถอดใจ |  |
| ๔. | นายบันลือ ภูดวงดอก | เลขานุการนายกเทศมนตรีตำบลอุ่มเม่า | บันลือ ภูดวงดอก |  |
| ๕. | นางสำราญ นาถมทอง | ที่ปรึกษานายกเทศมนตรีตำบลอุ่มเม่า | สำราญ นาถมทอง |  |
| ๖.. | นางสาวบุญญา ฆารพวง | ปลัดเทศบาลตำบลอุ่มเม่า | บุญญา ฆารพวง |  |
| ๗. | นางเพ็ญนภา กุลไทย | หัวหน้าฝ่ายบริหารงานคลัง | เพ็ญนภา กุลไทย |  |

/หัวข้อประชุม...........

**หัวข้อประชุม**

เมื่อได้เวลาประชุม ๐๙.๓๐ น. เลขานุการในที่ประชุมได้ให้สัญญาณเรียกสมาชิกสภาเทศบาลตำบลอุ่มเม่า เข้าห้องประชุม ในการประชุมครั้งนี้มีสมาชิก จำนวน ๑๒ คน มาประชุมครบทั้งจำนวน เมื่อครบองค์ประชุมแล้ว ขอดำเนินการตามระเบียบวาระการประชุมต่อไป

**ระเบียบวาระที่ ๑** **เรื่องที่ประธานจะแจ้งต่อที่ประชุม**

ประธานฯ สำหรับวันนี้เป็นการประชุมสมัยสามัญ สมัยที่ ๔ ครั้งที่ ๑ ประจำปี ๒๕๖๔ สมาชิกสภาเทศบาลตำบลอุ่มเม่า มาประชุมไม่ครบทั้งจำนวนขาดการประชุม 1 คน คือ นายทองสาย ภูสมตา จึงขอแจ้งให้ที่ประชุมทราบ

ที่ประชุม รับทราบ

**ระเบียบวาระที่ ๒** **เรื่องรับรองรายงานการประชุม**

ประธานฯ สำหรับรายงานการประชุมสมัยสามัญ สมัยที่ ๓ ครั้งที่ ๑ ประจำปี ๒๕๖๔ เมื่อวันที่ ๒๙ ตุลาคม ๒๕๖๔ เลขานุการสภาได้แจกจ่ายให้กับสมาชิกสภาเทศบาลตำบลอุ่มเม่า ทุกท่านล่วงหน้าไปแล้วไม่น้อยกว่าสามวัน สมาชิกสภาคงได้ตรวจสอบรายงานการประชุมแล้ว มีสมาชิกสภาท่านใดจะขอแก้ไข เพิ่มเติมรายงานการประชุมหรือไม่ ถ้าไม่มีขอมติรับรองรายงานการประชุมสมัยสามัญ สมัยที่ ๓ ครั้งที่ ๑ ประจำปี ๒๕๖๔ โดยการยกมือ

ที่ประชุม มีมติรับรองรายงานการประชุมครั้งที่แล้วเป็นเอกฉันท์

**ระเบียบวาระที่ ๓** **เรื่องกระทู้ถาม**

ประธานฯ สำหรับวาระนี้ มีสมาชิกสภาเทศบาลตำบลอุ่มเม่า ท่านใดมีเรื่องที่จะกระทู้ถาม คณะผู้บริหารหรือไม่เชิญครับถ้าไม่มีผมขอผ่านไประเบียบวาระที่ ๔

**ระเบียบวาระที่ ๔** **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

-ไม่มี-

**ระเบียบวาระที่ ๕** **เรื่องที่เสนอใหม่**

-ไม่มี-

**ระเบียบวาระที่ ๖ เรื่องอื่น ๆ**

**๖.๑ รายงานผลการติดตามประเมินผลตามการดำเนินงานตามแผนพัฒนาท้องถิ่น (พ.ศ. ๒๕๖๑ – ๒๕๖๕) ประจำปีงบประมาณ พ.ศ. ๒๕๖๔**

ประธานฯ ขอเชิญเลขานุการสภา ได้ชี้แจงรายละเอียดให้ที่ประชุมทราบเชิญครับ

เลขานุการสภาฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ดิฉันนางทานตะวัน สิงห์หาบุตร เลขานุการสภา ทต.อุ่มเม่า ขอชี้แจงระเบียบ ข้อกฎหมายให้ที่ประชุมทราบ ดังนี้ ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกรองส่วนท้อถิ่น พ.ศ. ๒๕๔๘ และแก้ไขเพิ่มเติม (ฉบับที่ ๓) พ.ศ. ๒๕๖๑ ได้กำหนด ข้อ ๑๒(๓) รายงานผลและเสนอความเห็นซึ่งได้จากกการติดตามและประเมินผลแผนพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินแผนพัฒนาให้ประชาชนในท้องถิ่นทราบในที่เปิดเผยภายในสิบห้าวัน นับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี ดังนั้นคณะติดตามและประเมินผลแผนพัฒนาเทศบาลตำบลอุ่มเม่า จึงได้ติดตามและประเมินผล รายงานคณะผู้บริหาร จะได้เสนอต่อที่ประชุมสภา ทต.อุ่มเม่า ต่อไป

ประธานฯ ขอเชิญนายกเทศมนตรีตำบลอุ่มเม่า ได้ชี้แจงรายละเอียดให้ที่ประชุมทราบเชิญครับ

รองนายกเทศมนตรีฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายจิรวัฒน์ ทุมมี รองนายกเทศมนตรีตำบลอุ่มเม่า ขอรายงานผลการติดตามประเมินผลตามการดำเนินงานตามแผนพัฒนาท้องถิ่น(พ.ศ. ๒๕๖๑ – ๒๕๖๕) ประจำปีงบประมาณ พ.ศ. ๒๕๖๔ ให้ที่ประชุมทราบ ดังนี้ รายละเอียดตามเอกสารประกอบระเบียบวาระที่ ๖.๑ ซึ่งเลขานุการสภา ได้แจกให้กับสมาชิกทุกท่านไปแล้ว ขอให้สมาชิกสภา ทต.อุ่มเม่า ทุกท่านได้ดูตามเอกสารหากมีข้อสงสัยก็ซักถามคณะผู้บริหารได้ ผมขอสรุปรายละเอียดให้ที่ประชุมทราบ ดังนี้

จำนวนโครงการทั้งสิ้น = ๙๖ โครงการ

งบประมาณเบิกจ่าย = ๓๑,๑๗๕,๒๔๔.๓๙ บาท

งบประมาณตามแผนการดำเนินงาน = ๓๓,๘๓๒,๑๐๐ บาท

**สรุปผลการดำเนินงานประจำปีงบประมาณ พ.ศ. ๒๕๖๔**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

1. แผนการดำเนินงาน ปีงบประมาณ พ.ศ. ๒๕๖๔ ประมาณการตั้งไว้ ๓๓,๘๓๒,๑๐๐ บาท สามารถจ่ายจริงตามเทศบัญญัติงบประมาณรายจ่าย ประจำปี ๒๕๖๔ เป็นเงินทั้งสิ้น ๓๑,๑๗๕,๒๔๔.๓๙ บาท คิดเป็นร้อยละ ๙๒.๑๔
2. งบประมาณจ่ายจริงตามเทศบัญญัติงบประมาณรายจ่าย ประจำปี ๒๕๖๔ ประมาณการรายรับไว้ ๓๕,๐๐๐,๐๐๐ บาท รายรับจริงจากเงิน ๓๓,๓๘๕,๔๙๕.๔๐ บาท และเงินอุดหนุนทั่วไป ๑๖,๒๕๐,๓๖๙.๘๐ บาท
3. แผนพัฒนาท้องถิ่น (พ.ศ. ๒๕๖๑ – ๒๕๖๕) โครงการ/กิจกรรมบรรจุในแผนพัฒนาท้องถิ่น ๕ ปี จำนวน ๑๕๒ โครงการ แผนการดำเนินการตามแผนพัฒนาท้องถิ่น ๕ ปี ประจำปี ๒๕๖๔ จำนวน ๑๐๕ โครงการ โครงการแผนการติดตามประจำปี ๒๕๖๔ จำนวน ๙๕.... โครงการ คิดเป็นร้อยละ ๘๙.๙๗
4. แบบสำรวจความพึงพอใจต่อการพัฒนาเทศบาลตำบลอุ่มเม่า คิดเป็นร้อยละ ๑๐๐ แยกได้ดังนี้

๔.๑ ดีมาก คิดเป็นร้อยละ ๓๘.๘๘

๔.๒ ดี คิดเป็นร้อยละ ๔๑.๘๒

๔.๓ พอใช้ คิดเป็นร้อยละ ๑๕.๔๕

๔.๔ การปรับปรุง คิดเป็นร้อยละ ๓.๘๕

จึงเสนอรายงานผลการติดตามประเมินผลตามการดำเนินงานตามแผนพัฒนาท้องถิ่น (พ.ศ. ๒๕๖๑ – ๒๕๖๕) ประจำปีงบประมาณ พ.ศ. ๒๕๖๔ ต่อที่ประชุมสภา ทต.อุ่มเม่าเพื่อทราบ ขอบคุณครับ

ประธานฯ มีสมาชิกท่านใดจะสอบถามเพิ่มเติมหรือไม่ ถ้าไม่มีขอมติที่ประชุมรับทราบรายงานผลการติดตามประเมินผลตามการดำเนินงานตามแผนพัฒนาท้องถิ่น (พ.ศ. ๒๕๖๑ – ๒๕๖๕) ประจำปีงบประมาณ พ.ศ. ๒๕๖๔

ที่ประชุม รับทราบผลการติดตามประเมินผลตามการดำเนินงานตามแผนพัฒนาท้องถิ่น (พ.ศ. ๒๕๖๑ – ๒๕๖๕) ประจำปีงบประมาณ พ.ศ. ๒๕๖๔

**๖.๒ รายงานสถานะการเงิน ประจำปีงบประมาณ พ.ศ. ๒๕๖๔**

ประธานฯ สำหรับเรื่องนี้ผมขอเชิญคณะผู้บริหารได้ชี้แจงรายละเอียดต่อที่ประชุม เชิญครับ

นายกเทศมนตรี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายสุวิทย์ ภูมิ่งศรีนายกเทศมนตรีตำบลอุ่มเม่า สำหรับรายงานสถานะการเงิน ประจำปีงบประมาณ พ.ศ. ๒๕๖๔ รายละเอียดผมจะมอบให้หัวหน้าฝ่ายบริหารงานคลังได้ชี้แจงรายละเอียดให้ที่ประชุมทราบต่อไป

ประธานฯ ขอเชิญหัวหน้าฝ่ายบริหารงานคลังชี้แจงรายละเอียดต่อที่ประชุมเชิญครับ

หัวหน้าฝ่ายบริหารฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ดิฉันนางเพ็ญนภา กุลไทย หัวหน้าฝ่ายบริหารงานคลัง ขอชี้แจงรายละเอียดเกี่ยวกับงบแสดงฐานะการเงิน ณ วันที่ ๓๐ กันยายน ๒๕๖๔ สำหรับรายละเอียดต่าง ๆ ตามเอกสารประกอบระเบียบวาระที่ ๖.๒ ที่ได้แจกให้กับสมาชิกทุกท่านไปแล้ว ขอให้สมาชิกทุกท่านได้ตรวจสอบ หากสงสัยหรือมีข้อซักถามในระหว่างที่ดิฉันได้ชี้แจงก็สามารถซักถามได้ ขอเริ่มจากงบแสดงฐานะการเงิน สำหรับปีสิ้นสุด วันที่ ๓๐ กันยายน ๒๕๖๔ ซึ่งมีรายละเอียด ดังต่อไปนี้

**เทศบาลตำบลอุ่มเม่า**

**งบแสดงฐานะการเงิน**

**ณ วันที่ ๓๐ กันยายน ๒๕๖๔**

**สินทรัพย์ หมายเหตุ**

**สินทรัพย์หมุนเวียน**

เงินสดและรายการเทียบเท่าเงินสด ๖ ๓,๕๘๑,๕๑๖.๐๓

ลูกหนี้หมุนเวียนและรายได้ค้างรับ ๗ ๔๖๑,๖๐๔.๗๙

เงินลงทุนระยะสั้น ๘ ๔,๙๙๖,๘๒๑.๔๒

สินค้าและวัสดุคงเหลือ ๙ ๗๕,๖๑๓.๐๐

สินทรัพย์หมุนเวียนอื่น ๑๐ ๙๖๒.๐๐

**รวมสินทรัพย์หมุนเวียน ๙,๑๐๖,๕๑๗.๒๔**

**สินทรัพย์ไม่หมุนเวียน**

เงินลงทุนระยะยาว ๑๑ ๔๖๑.๔๓๓,๔๒

ที่ดิน อาคาร และวัสดุอุปกณ์ – สุทธิ ๑๒ ๑๘,๔๑๑,๙๘๓.๔๖

สินทรัพย์โครงสร้างพื้นฐาน – สุทธิ ๑๓ ๑๒,๘๓๕,๗๖๑.๔๐

**รวมสินทรัพย์ไม่หมุนเวียน** ๓๑,๗๐๙,๑๗๘.๒๘

**รวมทรัพย์สิน ๔๐,๘๑๕,๖๙๕.๕๒**

**เทศบาลตำบลอุ่มเม่า**

**งบแสดงฐานะการเงิน**

**ณ วันที่ ๓๐ กันยายน ๒๕๖๔**

**หนี้สิน หมายเหตุ**

**หนี้สินหมุนเวียน**

ค่าใช้จ่ายค้างจ่าย ๑๔ ๑๑๑,๐๙๒.๙๒

รายได้รับล่วงหน้า ๑๕ ๒๘,๒๕๐.๐๐

รายได้แผ่นดินรอนำส่งคลัง ๑๖ ๒๘๒,๗๙๐.๐๐

เงินกู้ระยะสั้น ๑๗ ๑,๔๔๘,๗๐๑.๐๐

เงินรับฝากและเงินประกันระยะสั้น ๑๘ ๒๐๗,๖๖๗.๕๓

**รวมหนี้สินหมุนเวียน** ๒,๐๗๘,๕๐๑.๔๕

**หนี้สินไม่หมุนเวียน**

เงินกู้ระยะยาว ๑๙ ๕,๓๙๖,๒๙๐.๐๑

เงินรับฝากและเงินประกันระยะยาว ๒๐ ๖๒๐,๕๙๐.๖๔

**รวมหนี้สินไม่หมุนเวียน** **๖,๐๑๖,๘๘๐.๖๕**

**รวมหนี้สิน**

**สินทรัพย์สุทธิ/ส่วนทุน**

**เงินสะสม ๒๒,๐๙๖,๖๙๐.๑๘**

**เงินทุนสำรองเงินสะสม** ๕,๘๔๒,๓๘๐.๓๙

รายได้สะสม ๔,๗๘๑,๒๔๒.๖๕

**รวมสินทรัพย์สุทธิ/ส่วนทุน ๓๒,๗๒๐,๓๑๓.๔๒**

**รวมสินทรัพย์สุทธิ/ส่วนทุน ๔๐,๘๑๕,๖๙๕.๕๒**

**เทศบาลตำบลอุ่มเม่า**

**งบแสดงผลการดำเนินงานทางการเงิน**

**ณ วันที่ ๓๐ กันยายน ๒๕๖๔**

**รายได้ หมายเหตุ**

รายได้จัดเก็บเอง ๒๑ ๑,๕๓๐,๕๔๒.๕๔

รายได้ที่รัฐบาลเก็บแล้วจัดสรรให้ ๒๒ ๑๕,๘๐๒,๙๗๖.๔๑

รายได้ที่รัฐบาลอุดหนุนให้ ๒๓ ๒๕,๗๒๑,๓๕๔.๔๘

รายได้ของกิจการเฉพาะการและหน่วยงานใต้สังกัด ๒๔ ๘,๘๐๑.๘๕

**รวมรายได้ ๔๓,๐๖๓,๖๗๕.๒๘**

**ค่าใช้จ่าย**

ค่าใช้จ่ายบุคลากร ๒๕ ๑๖,๗๗๓,๘๒๑.๕๐

ค่าตอบแทน ๒๖ ๒๕๘,๓๒๓.๐๐

ค่าใช้สอย ๒๗ ๓,๕๑๓,๓๑๐.๕๐

ค่าวัสดุ ๒๘ ๗๕๔,๘๕๕.๕๕

ค่าสาธารณูปโภค ๒๙ ๑,๑๘๔,๒๙๐.๗๒

ค่าเสื่อมราคาและค่าตัดจำหน่าย ๓๐ ๓,๕๒๙,๖๖๓.๙๑

ค่าใช้จ่ายจากการอุดหนุนและบริจาค ๓๑ ๙,๐๙๓,๑๐๘.๖๗

ค่าใช้จ่ายอื่น ๓๒ ๑๒๙,๐๗๗.๔๕

**รวมค่าใช้จ่าย ๓๕,๒๓๖,๔๕๑.๓๐**

**รายได้สูง/(ต่ำ)กว่าค่าใช้จ่ายก่อนต้นทุนทางการเงิน ๗,๘๒๗,๒๒๓.๙๘**

**ต้นทุนทางการเงิน ๓๘ ๒๐๔,๘๕๗.๒๑**

**รายได้สูง/(ต่ำ)กว่าค่าใช้จ่ายสุทธิ ๗,๖๒๒,๓๖๖.๗๗**

รายละเอียดต่าง ๆ ตามเอกสารประกอบระเบียบวาระที่ ๖ หมายเหตุ ๖ ถึงหมายเหตุ ๓๓หากมีข้อสงสัยสามารถซักถามได้ ขอบคุณค่ะ

ประธานฯ ตามที่หัวหน้าฝ่ายบริหารงานคลัง ได้รายงานสถานะการเงิน ประจำปีงบประมาณ ๒๕๖๔ไปแล้วนั้น มีสมาชิกท่านใดมีข้อสงสัยที่จะซักถามหรือไม่ เชิญครับ

นายถาวร ภูมาสี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายถาวร ภูมาสี สมาชิกสภาเทศบาลตำบลอุ่มเม่า เขต ๒ ขอเรียนถามหัวหน้าฝ่ายบริหารงานคลังเกี่ยวกับรายละเดียดลูกหนี้คงค้าง หมายเหตุ 7 ซึ่งเป็นเงินที่ค้างตั้งแต่ สมัยองค์การบริหารส่วนตำบลอุ่มเม่า ขอสอบถามว่าทางเทศบาลตำบลอุ่มเม่า มีการติดตามทวงถามหนี้อย่างไร ขอบคุณครับ

ประธานฯ ขอเชิญหัวหน้าฝ่ายบริหารงานคลัง ได้ชี้แจงรายละเอียดต่อที่ประชุม เชิญครับ

หัวหน้าฝ่ายบริหารฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ดิฉันนางเพ็ญนภา กุลไทย หัวหน้าฝ่ายบริหารงานคลัง ขอชี้แจงรายละเอียดข้อซักถามเกี่ยวกับลูกหนี้เงินให้กู้ยืม เงินทุนโครงการเศรษฐกิจชุมชน ในการติดตามเทศบาลตำบลอุ่มเม่า ได้มอบหมายให้เจ้าหน้าที่ของเทศบาลตามหนี้ทุกเดือน และคณะกรรมการแต่ละกลุ่มก็นำส่งทุกเดือน และเทศบาลนำส่งคืนกรมการปกครองต่อไป ขอนำเรียนที่ประชุมทราบ

ปลัดเทศบาล เรียนประธานสภา สมาชิกสภาเทศบาลตำบลอุ่มเม่า ทุกท่าน ดิฉันนางสาวบุญญา ฆารพวง ปลัดเทศบาลตำบลอุ่มเม่า ขอชี้แจงเพิ่มเติมเงินให้กู้ยืม เงินทุนโครงการเศรษฐกิจชุมชน ตามที่รัฐบาลให้องค์การบริหารส่วนตำบลมาเมื่อปี 2540 มาให้เกษตรกรกู้ยืมหมู่บ้านละ 100,000 บาท โดยไม่มีดอกเบี้ย สัญญา 4 ปี ก็จะมีปัญหาทุกอำเภอ มีหลายโครงการทางพัฒนาชุมชนก็ได้ออกติดตามทวงถามทุกเดือนให้บัญชีมีการเคลื่อนไหว เก็บส่งคืนกรมการปกครองต่อไป

ประธานฯ ตามที่หัวหน้าฝ่ายบริหารงานคลัง ได้รายงานสถานะการเงิน ประจำปีงบประมาณ ๒๕๖๔ไปแล้วนั้น มีสมาชิกท่านใดมีข้อสงสัยที่จะซักถามอีกหรือไม่ ถ้าไม่มีมีผมขอมติที่ประชุมรับทราบสถานะการเงิน ประจำปีงบประมาณ พ.ศ. ๒๕๖๔ ตามที่รายงานโดยการยกมือ

ที่ประชุม รับทราบสถานะการเงิน ประจำปีงบประมาณ พ.ศ. ๒๕๖๔

**ระเบียบวาระที่ ๖ เรื่องอื่น ๆ**

ประธานฯ มีสมาชิกท่านใดมีเรื่องที่จะเสนอที่ประชุมหรือไม่ ขอเชิญครับ

นายถาวร ภูมาสี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายถาวร ภูมาสี สมาชิกสภาเทศบาล เขต ๒ มีเรื่องนำเรียนผ่านท่านประธานสภา นำเรียนคณะผู้บริหาร ดังนี้ เนื่องจากช่วงนี้เป็นช่วงทำนาปรังปัญหาคลองส่งน้ำ คลองไส้ไก่ ซึ่งถ่ายโอนให้กับเทศบาลปัญหาการใช้งานมานานหลายปีมีชำรุด จึงขอนำเรียนให้คณะผู้บริหารได้จัดสรรงบประมาณซ่อมแซมคลองส่งน้ำสาย 30 และสาย 28 เพื่อให้เกษตรกรได้ใช้น้ำได้สะดวก จึงขอนำเรียนคณะผู้บริหาร

ประธานฯ สำหรับเรื่องนี้ขอเชิญคณะผู้บริหาร ชี้แจงรายละเอียดต่อที่ประชุมเชิญครับ

นายกเทศมนตรีฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายสุวิทย์ ภูมิ่งศรี

(นายสุวิทย์ ภูมิ่งศรี) นายกเทศมนตรีตำบลอุ่มเม่า ขอนำเรียนต่อที่ประชุมทราบว่า สำหรับคลองชลประทาน

ทางเทศบาลตำบลอุ่มเม่า ยังไม่มีงบประมาณดำเนินการ ขอประชาสัมพันธ์ห้ามปลูกต้นยูคา ใกล้คลองไส้ไก่ เนื่องจากปัญหาคลองชำรุดและสะดวกในการซ่อมแซม จึงขอนำเรียนให้ที่ประชุมทราบ

ที่ประชุม รับทราบ

ประธานฯ มีสมาชิกท่านใด มีเรื่องที่จะเสนอที่ประชุมหรือไม่ เชิญครับ

นายอัศวิน ชนะศรี เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายอัศวิน ชนะศรี สมาชิกสภาเทศบาลตำบลอุ่มเม่า เขต ๒ มีเรื่องนำเรียนผ่านท่านประธานสภา นำเรียนคณะผู้บริหาร เกี่ยวกับไฟฟ้าแสงสว่าง ขณะนี้ประชาชนบ้านโคกเรือ หมู่ที่ 3 ได้ขยายบ้านเรือนออกไปทางถนนสายหนองดุม ในช่วงเวลากลางคืน เป็นอันตรายต่อทรัพย์สิน จึงขอนำเรียนคณะผู้บริหารเพื่อแก้ไขปัญหาต่อไป

ประธานฯ สำหรับเรื่องนี้ขอเชิญคณะผู้บริหาร ชี้แจงรายละเอียดต่อที่ประชุมเชิญครับ

รองนายกเทศมนตรีฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายอวยชัย ภูถอดใจ

(นายอวยชัย ภูถอดใจ) รองนายกเทศมนตรีตำบลอุ่มเม่า ขอนำเรียนต่อที่ประชุมทราบว่า เรื่องไฟฟ้าแสงสว่างทางเทศบาลก็พยายามจะทำให้ทุกหมู่บ้าน ซ่อมแซมทุกหมู่บ้าน เรื่องการขยายสายไฟต้องใช้งบประมาณพอสมควร ทางเทศบาลก็จะพยายามหางบประมาณมาดำเนินการ ผู้บริหารก็มีนโยบายจัดทำส่วนสายดับบ้านโคกเครือ ก็ให้ท่าน สท.อัศวิน ชนะศรี ตรวจสอบจำนวนครัวเรือน ทางเทศบาลจะได้ให้กองช่างประมาณการค่าใช้จ่ายต่อไป ส่วนคลองส่งน้ำสาย 28 และสาย 30 เป็นคลองสายยาวซึ่งคอนกรีตก็ชำรุด คณะผู้บริหารก็ได้บรรจุไว้ในแผนพัฒนาแล้ว ทางเทศบาลจะได้พิจารณาหางบประมาณมาดำเนินการต่อไป จึงขอนำเรียนให้ที่ประชุมทราบ

ที่ประชุม รับทราบ

ประธานฯ มีสมาชิกท่านใด มีเรื่องที่จะเสนอที่ประชุมหรือไม่ เชิญครับ

รองนายกเทศมนตรีฯ เรียนประธานสภา สมาชิกสภาเทศบาลตำบลอุ่มเม่า ทุกท่าน ผมนายจิรวัฒน์ ทุมมี

(นายจิรวัฒน์ ทุมมี) รองนายกเทศมนตรีตำบลอุ่มเม่า ขอนำเรียนต่อที่ประชุมทราบ ๒ เรื่อง ดังนี้

1. เรื่องประปา เขต 1

ประปา เขต 1 มีปัญหาแหล่งน้ำผลิตน้ำดิบมีกลิ่น เนื่องจากน้ำชาวนาไหลเข้าแหล่ผลิต ทางบริหารจะได้ปรึกษาหารือการแก้ไขปัญหาเรื่องน้ำต่อไป

1. เรื่องแจ้งของบประมาณ ปี 2566 (งบอุดหนุนเฉพาะกิจ)

เทศบาลตำบลอุ่มเม่า ได้จัดทำคำของบประมาณ ปี 2566 (งบอุดหนุนเฉพาะกิจ)จำนวน 2๒ โครงการ ดังนี้

* 1. โครงการก่อสร้างถนนคอนกรีตเสริมเหล็กสายหนองจอก – ลำน้ำดอกไม้
  2. โครงการก่อสร้างถนนคอนกรีตเสริมเหล็กสายวัดป่าร่มเย็น – หลุมข้าว
  3. โครงการก่อสร้างถนนคอนกรีตเสริมเหล็กสายบ้านท่างาม – โคกดอนหัน
  4. โครงการก่อสร้างถนนคอนกรีตเสริมเหล็กสายบ้านหัวขัว – โนนตาล
  5. โครงการก่อสร้างถนนคอนกรีตเสริมเหล็กสายดอนป่าเป้า
  6. โครงการก่อสร้างถนนคอนกรีตเสริมเหล็กสายบ้านหัวขัว – ลำน้ำพาน
  7. โครงการก่อสร้างถนนคอนกรีตเสริมเหล็กสายดอนจ้อก้อ หมู่ 12
  8. โครงการก่อสร้างถนนคอนกรีตเสริมเหล็กสายเชื่อมคลองชลประทานโคกเครือ-โคกศรี
  9. โครงการก่อสร้างถนนคอนกรีตเสริมเหล็กสายบ้านดอนดู่ – บ้านโคกศรี

2.10 โครงการก่อสร้างถนนคอนกรีตเสริมเหล็กสายเชื่อมคลองชลประทาน อบต.นาดี-คำม่วง

2.11 โครงการก่อสร้างถนนคอนกรีตเสริมเหล็กสายคลองน้ำป่า – บ้านโคกเครือ

2.12 โครงการก่อสร้างถนนคอนกรีตเสริมเหล็กสายคลองน้ำป่า – เชื่อมเขต อบต.นาดี

2.13 โครงการก่อสร้างถนนคอนกรีตเสริมเหล็กสายหนองสิม - เชื่อมเขต อบต.นาดี

2..14 โครงการก่อสร้างถนนคอนกรีตเสริมเหล็กสายข้างบ้าน นานมานิต บ้านโคกเครือ

2.15 โครงการก่อสร้างถนนคอนกรีตเสริมเหล็กสายหน้าโรงเรียนอุ่มเม่าวิทยา

2.16 โครงการก่อสร้างถนนคอนกรีตเสริมเหล็กสายรอบบ้านท่างาม หมู่ 9

2.17 โครงการก่อสร้างถนนคอนกรีตเสริมเหล็กสายข้างบ้านนางอนงค์

2.18 โครงการก่อสร้างถนนคอนกรีตเสริมเหล็กสายบ้านดอนขี้เหล็ก

2.19 โครงการก่อสร้างถนนคอนกรีตเสริมเหล็กสายลงไปหนองประปา บ้านดอนขี้เหล็ก

2.20 โครงการก่อสร้างถนนคอนกรีตเสริมเหล็กสายบ่อนไก่

2.21 โครงการจัดซื้อรถขยะ (กองสาธารณสุขฯ)

2.22 โครงการก่อสร้างสนามฟุตซอในเทศบาล

จึงขอนำเรียนให้ที่ประชุมทราบ

ที่ประชุม รับทราบ

ประธานฯ มีสมาชิกท่านใด มีเรื่องที่จะเสนอที่ประชุมหรือไม่ ถ้าไม่มีผมขอขอบคุณสมาชิกสภาเทศบาลตำบลอุ่มเม่าทุกท่าน ที่มาประชุมโดยพร้อมเพียงกันในวันนี้ ขอปิดการประชุม

ปิดประชุมเวลา ๑๒.๐๐ น.

(ลงชื่อ) ทานตะวัน สิงห์หาบุตร ผู้จดรายงานการประชุม

(นางทานตะวัน สิงห์หาบุตร) เลขานุการสภา ทต.อุ่มเม่า

(ลงชื่อ) ทิวากร ภูกิ่งเงิน ผู้รับรองรายงานการประชุม

(นายทิวากร ภูกิ่งเงิน) ประธานสภา ทต.อุ่มเม่า

คณะกรรมการตรวจรายงานการประชุม

(ลงชื่อ) ประดิษฐ์ ชูสีขวัญ

(นายประดิษฐ์ ชูสีขวัญ)

(ลงชื่อ) ถาวร ภูมาสี

(นายถาวร ภูมาสี)

(ลงชื่อ) วาสนา ภูสมมาตย์

(นางสาววาสนา ภูสมมาตย์)